Soos u reeds voorheen ingelig is sal die appèl van die Minister van Polisie teen die uitspraak van Regter Tolmay in die hofaansoek van SA Jagters op 8 Februarie 2018 in die Grondwethof aangehoor word.
Die Senior Advokaat, mnr. David Unterhalter wat in hierdie saak vir SA Jagters optree, is verlede week deur President Zuma aangestel as Regter in die Gautengse Hooggeregshof. Dit is duidelik nie net ons wat dink dat hy buitengewoon kundig is nie. Ons wens hom geluk met sy aanstelling. Hy sal klaarblyklik eers vanaf Mei 2018 as Regter optree en sal dus steeds die appèlsaak vir SA Jagters kan afhandel.